stanford-oval/wikipedia huggingface dataset:
מוטי אלימלך
ביוגרפיה > שירותו הצבאי

התגייס לצה"ל בשנת 1974. תחילה שירת בגדוד 202 בחטיבת הצנחנים. עבר מסלול הכשרה כלוחם, קורס מ"כים חי"ר, שימש כמ"כ טירונים בגדוד, ולאחר מכן עבר קורס קציני חי"ר. בסיום הקורס חזר לגדוד 202, ומונה למפקד מחלקה. לאחר מכן שירת כקצין המבצעים בבא"ח צנחנים. בהמשך שימש כקצין הדרכה בחטיבת הצנחנים. לאחר מכן מונה למפקד פלוגה בחטיבת ביסלמ"ח. בשנת 1984 מונה לסמג"ד גדוד 450. בשנת 1986 מונה למג"ד גדוד 450. בשנת 1988 מונה לסמח"ט חטיבת ביסלמ"ח. בשנת 1990 החל ללמוד במכללה לביטחון לאומי. בשנת 1992 מונה למפקד בא"פ לכיש ולאחר מכן למח"ט חטיבת המילואים 833. בשנת 1998 מונה לתפקידו האחרון כסגן מפקד באלי"ש לשעבר, אשר כיום מוכר כמרכז הלאומי לאימונים ביבשה. בשנת 2000 סיים את שירותו הצבאי.
ביוגרפיה > לאחר שחרורו מצה"ל

לאחר שחרורו מצה"ל עבד במנהלת תנופה, לאחר מכן ניהל את היישוב מתתיהו וכעת עובד כמנהל פרויקטים בתחום ההתנתקות והמפונים בגוש קטיף.
ביוגרפיה > השכלה וחיים אישיים

אלימלך מתגורר במודיעין-מכבים-רעות, נשוי לבתיה, אב לשלושה וסב לחמישה. מקיים אורח חיים דתי. בעל תואר ראשון בהיסטוריה מאוניברסיטת תל אביב ותואר שני במדעי המדינה וביטחון לאומי מאוניברסיטת חיפה.
מהפכה עולמית

פוסטר בולשביקי המתאר מהפכה עולמית
מהפכה עולמית היא מושג בתאוריה המרקסיסטית המתאר הפלת הקפיטליזם בכל המדינות באמצעות פעולה מהפכנית מודעת של מעמד הפועלים המאורגן. מטרה סופית של מהפכה עולמית זו היא יצירת משטר סוציאליסטי בכל רחבי העולם, ואך יצירת חברה אנרכו-קומוניסטית. יש תאורטיקנים המתארים כי מהפכות אלה לא בהכרח יתרחשו בו זמנית, אלא כל אחת במיקום ובזמן המתאים. מושג זה נחשב למשמעותי במיוחד בזרמים רבים בקומוניזם, ובמיוחד בטרוצקיזם. הסטליניזם מתנגד לגישה זו, ותומך ברעיון הסוציאליזם בארץ האחת, שלפיו יש עדיף להתמקד בביסוס המהפכה במדינה אחת, אלא פני מהפכות רבות מקבילות.
היסטוריה

מהפכת אוקטובר שהתרחשה באימפריה הרוסית בשנת 1917 עוררה גל מהפכני ברחבי אירופה, ולמספר אירועים בולטים ובהם המהפכה הגרמנית, הקמת רפובליקה קומוניסטית בהונגריה, מאבקים מעמדיים באיטליה ומלחמת האזרחים הפינית. בתקופה זו חוגים מסוימים בחברה האירופאית חשבו כי הקפיטליזם יעלם מאירופה, ואולי אף מהעולם כולו.
תקוות אלו חזרו להתקיים עם המחתן המסוימת של מספר מפלגות קומוניסטיות באירופה (המפלגה הקומוניסטית של צרפת והמפלגה הקומוניסטית האיטלקית) לאחר מלחמת העולם השנייה. למרות ההצלחה המסוימת בקלפיות, אף אחת ממפלגות אלו לא הקימה ממשלה בסופו של דבר. גל נוסף של תקוות קומוניסטיות בתרחש עם המאבקים החברתיים במהלך שנות ה-60 וה-70 כגון הפנתרים השחורים, יצירת השמאל החדש, מהפכת התרבות בסין והתנועה האפרו-אמריקאית לזכויות האזרח.
עם תום המלחמה הקרה והתפרקות ברית המועצות יש שקברו את רעיון המהפכה העולמית. בשנת 1989 פרסם החוקר הפוליטי פרנסיס פוקויאמה את המאמר קץ ההיסטוריה והאדם האחרון (שבשנת 1992 הפך לספר), ובו טען כי הליברליזם ניצח בעולם וכי רעיון המהפכה העולמית הוא חסר תוחלת.
ראו גם

אנרכו-קומוניזם
המהפכה המתמדת
ברית המועצות
מגפת הקורונה במונקו

| --- | --- |
 תקופת המגפה:  פברואר 2020 – 2023 (כשנתיים)
 במדינות או באזורים:  מונקו מונקו
 פתוגן:  נגיף ה-SARS-CoV-2
 מקרי מוות:  67‏
 מקרי הדבקה:  16,771‏   • 712 מהם חולים פעילים     • 4 מתוכם במצב קשה
 הבריאו:  15,992‏ רענון נתונים
 קואורדינטות:  43°44′00″N 7°25′00″E﻿ / ﻿43.733333333333°N 7.4166666666667°E﻿ / 43.733333333333; 7.4166666666667
  
 
התפשטות מגפת הקורונה במונקו החלה בסוף פברואר 2020 והסתיימה ב 2023.
התפשטות המגפה

ב-29 בפברואר 2020 הודיעה מונקו על מקרה ראשון של הדבקה בנגיף הקורונה בשטחה. מדובר בגבר אשר טופל בבית החולים המרכזי הנסיכה גרייס (אנ') ואז הועבר לבית החולים של אוניברסיטת ניס בצרפת.
ב-14 במרץ הודיעה ממשלת מונקו על סגירת כל המשתלות, חדרי כושר, פארקים, אנדרטאות ובתי ספר. בנוסף הקונצרט של סנט פטריק הושהה.
ב-16 במרץ דווח כי שר המדינה של מונקו, סרז' טל אובחן ונמצא חיובי לנגיף הקורונה. בכך הפך לראש הממשלה הראשון שאובחן חולה בנגיף הקורונה.
ב-19 במרץ דווח כי נסיך מונקו, הנסיך אלבר השני נבדק ואובחן חולה בנגיף הקורונה. בהמשך הוא דחה את הטענה שהוא הדביק את הנסיך הבריטי, הנסיך צ'ארלס באירוע שבו נכחו השניים בלונדון ב-10 במרץ.
באותו יום, דווח כי מרוץ המכוניות, הגרנד פרי מונקו בוטל לאחר שהמארגנים לא הצליחו למצוא תאריך חדש עבור המירוץ מעבר ללוח הזמנים המתוכנן ב-24 במאי, זו הפעם הראשונה מאז שנת 1954 שמירוץ זה לא יתקיים.
ב-28 במרץ הודיעה מונקו על מקרה מוות ראשון כתוצאה מהידבקות בנגיף הקורונה. הקורבן אושפז בטיפול נמרץ ביום רביעי, 25 במרץ, בבית החולים המרכזי הנסיכה-גרייס.
אחוז הבדיקות לנפש במונקו הוא הגבוה בעולם, כאשר עשתה 38 אלף בדיקות ל-39 אלף תושבי עיר המדינה (כמעט כולה).
נכון לינואר 2024 מספר הנדבקים בקורונה במונקו עמד על 17,181 ומספר המתים על 67.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  BFMTV, Coronavirus: un premier cas de contamination détecté à Monaco et transféré au CHU de Nice, BFMTV (בצרפתית)
↑  Coronavirus: Closure of Nurseries and Schools in Monaco and Increasing Prudent Restrictions, HelloMonaco, ‏2020-03-14 (באנגלית)
↑  By Helen Regan, Jessie Yeung, Adam Renton, Meg Wagner, Mike Hayes and Jack Guy CNN, Monaco's state minister tests positive for coronavirus, CNN, ‏2020-03-17 (באנגלית)
↑  Monaco's Prince Albert II tests positive for coronavirus, NBC News (באנגלית)
↑  Sara M. Moniuszko, Prince Albert of Monaco denies passing the coronavirus to Prince Charles, USA TODAY (באנגלית)
↑  "Monaco GP cancelled as coronavirus hits more F1 races". Reuters (באנגלית). 2020-03-19. נבדק ב-2020-04-09.
↑  Coronavirus: un premier décès enregistré ce samedi à Monaco, Monaco-Matin, ‏2020-03-28 (בצרפתית)
↑  Monaco COVID - Coronavirus Statistics - Worldometer, www.worldometers.info (באנגלית)
מהפך מתח

מְהַפֵּךְ מתח (ממיר מתח) במעגלים אנלוגיים הוא מעגל חשמלי הממיר זרם ישר לזרם חילופין.
מהפך מתח לשימוש ברכב
מהפך מתח המשמש בהמרת זרם ישר המתקבל מתאים סולאריים לזרם החילופין של רשת החשמל
בעבר מהפך מתח בסיסי הכיל סוללה חשמלית שהזינה סליל ראשוני של שנאי דרך מפסק שהופעל במהירות על ידי ויברטור אלקטרו-מכני (סוג של זמזם), הסליל המשני של השנאי תוכנן לספק את המתח הדרוש. מהפך מתח מסוג זה היה בשימוש במכוניות לשם הפעלת מקלטי רדיו שהופעלו על ידי שפופרות זאת לפני עידן הטרנזיסטורים, המהפך היה דרוש לשם הפעלת השפופרות במתח מסדר גודל של 150 וולט על ידי מצבר של 12 וולט.
היום מהפכי מתח פשוטים מכילים מתנד המפעיל טרנזיסטור, אשר קוטע את הזרם הישר הנכנס ויוצר גל מרובע. הגל המרובע מוזן לשנאי, כדי להביאו למתח הדרוש. במהפכים מתקדמים יותר נעשה שימוש בטרנזיסטורים חדשניים יותר או בתיריסטורים. השנאי גם מחליק את הגל המרובע, ועושה אותו דומה יותר לסינוסואיד.
מהפכי מתח יעילים יותר משתמשים בשיטות מיוחדות כדי לוודא שכבר לשנאי נכנס גל סינוסואידי, במקום להסתפק בהחלקה שמספק השנאי:
ניתן להשתמש בקבלים ובמשרנים כדי "להחליק" את הזרם הנכנס לטרנזיסטור והיוצא ממנו.
ניתן להפיק גל דומה יותר לסינוסואיד על ידי אספקת הזרם הישר לכניסות בשני מתחים שונים, או במתח חיובי, מתח שלילית והארקה מרכזית. נקודות הכניסה לשנאי מחוברות בזו אחר זו לכניסות שונות:
זרם חיובי והארקה
חיובי ושלילי
הארקה ושלילי
הארקה והארקה
מהפכי מתח יקרים יותר משתמשים באפנון רוחב פולס עם נשא בתדירות גבוהה כדי לקרב טוב יותר גל סינוסואידי. איכותם של מהפכים כאלה נמדדת במספר הטרנזיסטורים בהם הם משתמשים. מהפך בעל 12 טרנזיסטורים מספק תוצאה כמעט מושלמת, ואיכות הסינוס שלו עשויה להיות טובה יותר מן הסינוס של רשת החשמל עצמה, במקומות בהם רשת החשמל חשופה לעיוותים חיצוניים.
יישומים

יישום נפוץ למהפכי מתח הוא לבניית ממירי מתח שתפקידם המרת זרם ישר ממצבר לזרם חילופין, כדי להפעיל מכשירי חשמל ביתיים. במיוחד נפוצים ממירי מתח המתחברים לשקע המצת הנמצא בכל רכב, וממירים את מתח מצבר הרכב (12V DC) למתח ביתי (230V AC), וכך מאפשרים הפעלת מגוון מכשירים בעת שהייה ברכב או בשטח. שימושים עיקריים הם הפעלת ציוד עבודה (לדוגמה, מקדחה או רתכת) באזורים שאין בהם מתח חשמלי מתאים.
ממירי מתח משמשים גם בבתים ידידותיים לסביבה, שבהם מקורה של אספקת החשמל לא בחברת החשמל אלא באמצעות תאים סולריים המותקנים על גג הבית. רוב הלוחות הסולריים מספקים 12V DC, ומתח זה מומר באמצעות ממיר המתח למתח ביתי רגיל (230AC).
ראו גם

מיישר זרם - מעגל הממיר זרם חילופין לזרם ישר
ממירי זרם ישר ממותגים - מעגל הממיר מקור של זרם ישר מרמת מתח אחת לאחרת
מגפת הקורונה במולדובה

| --- | --- |
 תקופת המגפה:  מרץ 2020 – הווה (כ־4 שנים)
 במדינות או באזורים:  מולדובה מולדובה
 פתוגן:  נגיף ה-SARS-CoV-2
 מקור המגפה:  איטליה איטליה
 מקרי מוות:  12,118 ‏
 מקרי הדבקה:  620,519‏   • 104,259 מהם חולים פעילים     • 49 מתוכם במצב קשה
 הבריאו:  504,142 ‏ רענון נתונים
  
 
מגפת הקורונה, בה חלו רבים במחלת נגיף הקורונה במולדובה, התפשטה אל המדינה בתחילת מרץ 2020.
התפשטות המגפה

ב-27 בינואר שרת הבריאות, העבודה וההגנה החברתית ויוריקה דומברבאינו כינסה ישיבה מורחבת של הנציבות למצבים חריגים ומצבי חירום של משרד הבריאות, העבודה וההגנה החברתית. בפגישה זו השתתפו גם נציגי משרד החוץ והאינטגרציה האירופית, משרד הפנים, משרד האוצר, הפיקוח הכללי של משמר הגבול, שירות המכס, החברה לביטוח לאומי ברפואה, סוכנות בטיחות המזון הלאומית, והסוכנות הלאומית לבריאות הציבור. המשתתפים דנו במדדים למניעה ובקרה של הזיהום בנושא נגיף הקורונה. בהתבסס על המצב האפידמיולוגי וההתפשטות הגלובלית של הזיהום.
ב-2 בפברואר הוועדה הלאומית יוצאת דופן לבריאות הציבור כוננה על ידי ראש הממשלה יון צ'יקו (אנ'). הנציבות אימצה את החלטה מספר 1, הקובעת בין היתר כי הערכת הסיכון לבריאות הציבור תמשיך להתבצע תוך ייחוס, במידת הצורך של קוד ההתראה הנובע מהמצב האפידמיולוגי הקשור בנגיף הקורונה.
ב-18 בפברואר הסוכנות הלאומית לבריאות הציבור קיבלה מגרמניה, בתמיכת ארגון הבריאות העולמי, ערכות בדיקה לאיתור נגיף הקורונה.
ב-24 בפברואר הוועדה הלאומית יוצאת דופן לבריאות הציבור כונסה על ידי ראש הממשלה המולדובי, יון צ'יקו. הנציבות אימצה את החלטה מס' 2 הקובעת בין היתר את קביעת רמה הסכנה הלאומית לרמה צהובה על רקע המצב האפידמיולוגי הקשור לנגיף הקורונה. ומחשבת את הסיכון האפשרי לחירום בריאות הציבור.
ב-7 במרץ הודיעה מולדובה על מקרה ראשון של הדבקה בנגיף הקורונה בשטחה. על פי משרד הבריאות המולדובי, מדובר באישה בת 48 שחזרה למדינה במטוס ממילאנו, שבאיטליה והיא מטופלת בבית חולים בקישינב.
ב-8 במרץ הודיעה הנציבות הארצית הלא-רגילה לבריאות הציבור במולדובה על קביעת קוד התראה כתום ברמה הלאומית בהקשר למצב האפידמיולוגי הקשור לנגיף הקורונה.
ב-10 במרץ הודיעה מולדובה כי היא אוסרת על כניסת אזרחים זרים ממדינות אשר נגועות בנגיף הקורונה.
ב-11 במרץ הודיעה מולדובה על סגירת כל בתי הספר, גני הילדים, הקולג'ים והאוניבריסטאות בכל רחבי המדינה למשך שבועיים.
ב-13 במרץ הודיעה הנציבות הארצית הלא-רגילה לבריאות הציבור במולדובה על קביעת קוד התראה אדום ברמה הלאומית בהקשר למצב האפידמיולוגי הקשור לנגיף הקורונה.
ב-15 במרץ הודיע ראש ממשלת מולדובה, יון צ'יקו כי מדינתו משהה החל מ-17 במרץ את כל הטיסות הבינלאומיות לשטחה.
ב-17 במרץ הכריז הפרלמנט המולדובי על מצב חירום לאומי על כל רחבי שטחה של מולדובה לתקופה של 60 יום- עד 15 במאי 2020.
ב-18 במרץ הודיעה מולדובה על מקרה מוות ראשון בשטחה כתוצאה מהידבקות בנגיף הקורונה. הקורבן, היא אישה בת 61 שחזרה למדינה לאחר שביקרה באיטליה.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  Viorica Dumbrăveanu a convocat ședința Comisiei pentru Situații excepționale și urgențe de sănătate publică cu privire la măsurile de prevenire și control a infecției cu Coronavirusul de tip nou | Ministerul Sănătății, Muncii și Protecţiei Sociale, msmps.gov.md (ארכיון)
↑  | GUVERNUL REPUBLICII MOLDOVA, gov.md
1 2  | GUVERNUL REPUBLICII MOLDOVA, gov.md
↑  Testele pentru depistarea Coronavirusul de tip nou au ajuns în Republica Moldova | Ministerul Sănătății, Muncii și Protecţiei Sociale, msmps.gov.md (ארכיון)
↑  Recepţionarea kiturilor pentru depistarea Coronavirusului de tip nou (SARS-CoV-2) | Agenția Națională pentru Sănătate Publică (באנגלית)
↑  | GUVERNUL REPUBLICII MOLDOVA, gov.md
↑  Viorica Dumbrăveanu: „Îndemn populația să manifeste maximă responsabilitate și să respecte toate măsurile de igienă și precauție pentru a preveni îmbolnăvirea cu Coronavirus de tip nou” | Ministerul Sănătății, Muncii și Protecţiei Sociale, msmps.gov.md (ארכיון)
↑  Moldova confirms first case of coronavirus, seenews.com (באנגלית)
↑  MSMPS confirmă primul caz de Coronavirus de tip nou în Republica Moldova | Ministerul Sănătății, Muncii și Protecţiei Sociale, msmps.gov.md (ארכיון)
↑  În Republica Moldova a fost confirmat primul caz de coronavirus. Se iau măsuri pentru limitarea răspândirii virusului | Ministerul Sănătății, Muncii și Protecţiei Sociale, msmps.gov.md (ארכיון)
↑  "Moldova bans foreigners on all flights from countries with coronavirus". Reuters (באנגלית). 2020-03-10. נבדק ב-2020-04-13.
↑  "Moldova closes schools, universities to prevent virus spread". Reuters (באנגלית). 2020-03-11. נבדק ב-2020-04-13.
↑  A fost instituit cod roșu de alertă în legătură cu evoluția situației epidemiologice privind infecția cu Coronavirusul de tip nou pe teritoriul Republicii Moldova | Ministerul Sănătății, Muncii și Protecţiei Sociale, msmps.gov.md (ארכיון)
↑  "Moldova shuts borders, halts international flights over coronavirus - RIA". Reuters (באנגלית). 2020-03-15. נבדק ב-2020-04-13.
↑  Ştiri, parlament.md
↑  Republica Moldova a înregistrat primul deces cauzat de noul coronavirus | Ministerul Sănătății, Muncii și Protecţiei Sociale, msmps.gov.md
מטה בטורינה

מטה בטורינה (בקרואטית: Mate Baturina; נולד ב-1 באוגוסט 1973 ביוגוסלביה) הוא כדורגלן עבר קרואטי ששיחק בעמדת הקשר ההתקפי.
בטורינה שיחק במספר קבוצות בקרואטיה, ביניהן היידוק ספליט, ובאמצע עונת 2000/2001 עבר לקבוצת גראסהופרס ציריך השווייצרית. בשנת 2003 הגיע לישראל, וחתם בקבוצת בני יהודה תל אביב, במדיה שיחק ארבע שנים. בשנת 2007 חזר לקרואטיה, וכעבור שנה פרש ממשחק פעיל.
לזכותו של בטורינה הופעה אחת בנבחרת קרואטיה, במשחק מול נבחרת מצרים בשנת 1999.
כפל

ערך זה עוסק בפעולה בינארית. אם התכוונתם למשמעות אחרת, ראו .
.
כֶּפֶל הוא פעולה בינארית בין מספרים, ובאופן כללי יותר פעולה בינארית על מבנים אלגבריים כלליים. כפל הוא אחד מארבע פעולות החשבון (יחד עם חיבור, חיסור, וחילוק). כמה מהתכונות הבסיסיות של כפל של מספרים משמשות מודל אקסיומטי למבנים אלגבריים מרכזיים, כמו חבורות או חוגים. במבנים כאלו מוגדרות שתי פעולות בסיסיות: כפל וחיבור. מבחינה פורמלית, פעולת החילוק היא מכפלה בהופכי הכפלי ופעולת החיסור היא חיבור של ההופכי החיבורי.
3 × 4 = 12, כך ש-12 נקודות מסודרות בשלוש שורות ובארבעה טורים.
כפל של מספרים טבעיים הוא למעשה פעולת חיבור חוזרת: 4 כפול 3 הוא הסכום  3+3+3+3=12\!\,, ובאופן כללי "a כפול b" הוא a פעמים b, כלומר b ועוד b ועוד b וכן הלאה, a פעמים או הסכום של a קבוצות שגודל כל אחת מהן הוא b. במערכת פאנו המייצגת את המספרים הטבעיים, הכפל מוגדר באינדוקציה בעזרת פעולת החיבור:  \ a\cdot 0=0, ו-  \ a\cdot (b+1)=a\cdot b+a.
את פעולת הכפל של המספרים הטבעיים אפשר להכליל למערכות מספרים גדולות יותר: במספרים הרציונליים הכפל של השברים  \ {\frac {a}{b}} ו-  \ {\frac {c}{d}} הוא השבר  \ {\frac {a\cdot c}{b\cdot d}}. במספרים המרוכבים הכפל נובע מן הדיסטריבוטיביות ביחס לחיבור ומההנחה ש- \ i\cdot i=-1 כי:  \ (a+bi)\cdot (c+di)=(a\cdot c-b\cdot d)+(a\cdot d+b\cdot c)i.
שטח המלבן מוגדר כמכפלת האורך שלו ברוחב או כמכפלת הרוחב שלו באורך – בשתי הדרכים נקבל אותה תוצאה. באותו אופן אפשר להגדיר למשל גם נפח של תיבה (מכפלת האורך, הרוחב והגובה).
המספרים שמוכפלים נקראים "גורמים" או "מספרים נכפלים". באלגברה, המספר המכפיל משתנה (למשל 3 ב-3xy2) נקרא מקדם. הפעולה ההפוכה לכפל היא החילוק: אומרים ש-"a לחלק ל-b הם c" אם b כפול c שווה ל-a.
במבנים אלגבריים שיש בהם פעולה אחת, כמו חבורה למחצה, מונואיד או חבורה, מקובל לקרוא לפעולה הבינארית "כפל" גם אם אין לה דבר עם פעולת הכפל של מספרים. בדומה לזה, במבנים שיש בהם שתי פעולות, כמו חוג או שדה, מקובל לקרוא לפעולות "חיבור" ו"כפל". כמעט כל המבנים האלה נוצרו כמודלים לטיפול בקבוצות מסוימות של מספרים, ולכן נשמר שמן המקורי של הפעולות.
סימון ומונחים

את הכפל מסמנים בסימן "×" או בסימן "·" בין הגורמים המוכפלים. לדוגמה,  2\times 3=6 (במילים, "שתי פעמים 3 שווה ל-6", או "שתיים כפול שלוש שווה ל-6"). לפי כללי קדימות אופרטורים הכפל קודם לחיבור ולחיסור בסדר הפעולות:  \ a\times b+c=(a\times b)+c. הכפל הוא אסוציאטיבי, ולכן אין צורך להנחות באמצעות סוגריים בביטוי שיש בו כמה פעולות כפל:  \,1\times 2\times 3\times 4\times 5=120. באלגברה משמיטים לפעמים את סימן הכפל כליל, ורישום משתנים בסמיכות מייצג כפל שלהם (למשל XY שווה ל-X פעמים Y, ו-5X שווה לחמש פעמים X).
בשפות תכנות רבות מסומנת פעולת הכפל בכוכבית (כמו ב-2*5) מכיוון שהיא מופיעה בכל סוגי לוחות המקשים. החלה בכך שפת התכנות Fortran.
הסימון לכפל גורמים רבים

כפל סדרתי של איברים מסומן בסימן הַמַּכְפֵּלָה, שהוא האות Π (פאי) גדולה באלפבית היווני:  \prod _{i=m}^{n}x_{i}=x_{m}\cdot x_{m+1}\cdot x_{m+2}\cdot \,\,\cdots \,\,\cdot x_{n-1}\cdot x_{n}.. הציון התחתי (במקרה זה, האות i) מציין פרמטר, המופיע עם הגבול התחתי (m), ואילו הכתב העילי מציין את הגבול העליון (n). ערך הביטוי הוא המכפלה של הגורמים  \ x_{i} עבור ערכי הפרמטר מן הגבול התחתון לעליון. לדוגמה,  \prod _{i=2}^{6}\left(1+{1 \over i}\right)=\left(1+{1 \over 2}\right)\cdot \left(1+{1 \over 3}\right)\cdot \left(1+{1 \over 4}\right)\cdot \left(1+{1 \over 5}\right)\cdot \left(1+{1 \over 6}\right)={7 \over 2}.. במקרה ש-m = n, התוצאה של המכפלה היא xm. אם m > n, זוהי מכפלה ריקה, ומוסכם שערכה 1.
בעוד שמכפלות סופיות אפשר להגדיר באינדוקציה, המכפלה האינסופית (שבה הגבול העליון, למשל, הוא אינסוף), אינה מוגדרת בכל מקרה. כאשר מכפילים מספרים ממשיים, המכפלה האינסופית מוגדרת כגבול של סדרת המכפלות הסופיות, כאשר n שואף לאינסוף. כלומר,  \prod _{i=m}^{\infty }x_{i}=\lim _{n\to \infty }\prod _{i=m}^{n}x_{i}..
תכונות של פעולת הכפל

לפעולת הכפל בין מספרים תכונות אלגבריות חשובות:
כפל הוא פעולה אסוציאטיבית, אין חשיבות למיקום הסוגריים בכפל:  (x\cdot y)\cdot z=x\cdot (y\cdot z).
כפל הוא פעולה קומוטטיבית, אין חשיבות לסדר המוכפלים:  \,x\cdot y=y\cdot x.
יש איבר יחידה ביחס לכפל, המספר 1:  1\cdot x=x\cdot 1=x.
חל חוק הצמצום על מספרים ששונים מ-0: אם  x\cdot y=x\cdot z כאשר  x\neq 0, אז  y=z.
ביחס ל-0 מתקיים:  \ x\cdot 0=0\cdot x=0.
מתקיים חוק הפילוג:  x\cdot (y+z)=x\cdot y+x\cdot z.
כפל ב--1 נותן את המספר הנגדי:  \,(-1)\cdot x=-x.
מכפלה של מספרים חיוביים היא מספר חיובי; הכפל במספר חיובי שומר על יחס הסדר (היחס >), בעוד שכפל במספר שלילי הופך את הסדר.
לכל מספר שונה מ-0 יש מספר הופכי: לכל  x\neq 0 קיים  y כך ש- xy=1. תכונה זו מתקיימת בכפל בשדה המספרים הרציונליים ובשדה המספרים הממשיים, אך אינה מתקיימת בכפל בקבוצת המספרים הטבעיים ובחוג המספרים השלמים.
תכונות של פעולת הכפל > הוכחה

נוכיח קודם כל את התכונות במספרים הטבעיים, באינדוקציה מתמטית. נעשה שימוש בהגדרה הרקורסיבית:  {\begin{aligned}x\cdot 0&=0\\x\cdot (y+1)&=xy+x\end{aligned}}.
אסוציאטיביות: עבור  z=0 נקבל  x(y\cdot 0)=x\cdot 0=0=(xy)\cdot 0. נניח עבור z. נקבל עבור z+1:  x(y(z+1))=x(yz+y)=x(yz)+xy=(xy)z+xy=(xy)(z+1). (עשינו שימוש בתכונת הפילוגיות, שתוכח בהמשך)
קומוטטיביות: עבור  y=0 נוכיח באינדוקציה על x ש- 0\cdot x=0 ונקבל  x\cdot 0=0\cdot x: עבור  x=0 נקבל  0\cdot 0=0. נניח עבור x. נקבל עבור x+1:  0\cdot (x+1)=0\cdot x+0=0+0=0. כעת נניח שעבור y מתקיימת הקומוטטיביות. נקבל עבור y+1:  x(y+1)=xy+x=yx+x. נוכיח באינדוקציה על x שמתקיים  1\cdot x=x: עבור  x=0 נקבל  1\cdot 0=0. נניח עבור x. נקבל עבור x+1:  1\cdot (x+1)=1\cdot x+1\cdot 1=x+1. כעת נחזור לביטוי הקודם ונקבל:  x(y+1)=yx+x=yx+1\cdot x=(y+1)x (שוב עשינו שימוש בפילוגיות).
איבר יחידה: נובע מההגדרה ומהקומוטטיביות.
את חוק הצמצום נוכיח במסגרת המספרים הרציונליים, ובפרט הוא יתקיים גם לטבעיים.
חוק הפילוג: נוכיח את חוק הפילוג השמאלי. מכיוון שבהוכחת הקומוטטיביות השתמשנו רק בו, נוכל להשתמש בה כדי להוכיח את השמאלי.
כפל ב-1: אינו מספר טבעי.
אין איבר הופכי בטבעיים.
לוח הכפל

הגדרה נאיבית של פעולת הכפל נעשית באמצעות לוח הכפל, שהוא טבלה המציגה את תוצאותיה של פעולת הכפל, הקרויה מכפלה, על כל שני מספרים אפשריים שכל אחד מהם בן ספרה אחת.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
לוח הכפל

| 9 | 8 | 7 | 6 | 5 | 4 | 3 | 2 | 1 | 0 |  \!\,\times  |
0
| 9 | 8 | 7 | 6 | 5 | 4 | 3 | 2 | 1 | 0 | 1 |
| 18 | 16 | 14 | 12 | 10 | 8 | 6 | 4 | 2 | 0 | 2 |
| 27 | 24 | 21 | 18 | 15 | 12 | 9 | 6 | 3 | 0 | 3 |
| 36 | 32 | 28 | 24 | 20 | 16 | 12 | 8 | 4 | 0 | 4 |
| 45 | 40 | 35 | 30 | 25 | 20 | 15 | 10 | 5 | 0 | 5 |
| 54 | 48 | 42 | 36 | 30 | 24 | 18 | 12 | 6 | 0 | 6 |
| 63 | 56 | 49 | 42 | 35 | 28 | 21 | 14 | 7 | 0 | 7 |
| 72 | 64 | 56 | 48 | 40 | 32 | 24 | 16 | 8 | 0 | 8 |
| 81 | 72 | 63 | 54 | 45 | 36 | 27 | 18 | 9 | 0 | 9 |

הערה: לוח הכפל המוכר יותר (שחיבורו מיוחס לפיתגורס) עוסק במכפלות בתחום 1–10, ולא בתחום 0–9 כפי שמוצג כאן. אין טעם טכני בהצגת מכפלות של 10, משום שאלה הן כבר מכפלות של מספר בן שתי ספרות, שאותן ניתן לבצע לפי לוח הכפל המופיע כאן, והכללים לכפל של מספרים בני יותר מספרה אחת.
כופל ונכפל

כפל בין מספרים הוא פעולה קומוטטיבית, כלומר אין חשיבות לסדר המוכפלים:  \,x\cdot y=y\cdot x. עם זאת, משיקולים דידקטיים בתחילת הוראתה של פעולת הכפל מבדילים בין שני הגורמים: הראשון בסדר הכתיבה אשר אותו מכפילים – נקרא "נכפל", והשני – בו מכפילים – נקרא "כופל". שניהם יחדו נקראים "גורמים". עבור שאלות מילוליות – הנכפל נושא תמיד את השם הנתון בשאלה (כדורים / בובות וכו'). הכופל מראה פי כמה להגדיל את הנכפל, ולכן מייחסים לו את השם "פעמים". את הביטוי 3X5 יש לקרוא "שלוש כפול חמש" או "שלוש פעמים חמש". דוגמאות:
אמרתי ארבע פעמים "כולם מקישים בלשון", כמה מילים אמרתי. תשובה:  \ 3\times 4. מספר המילים הוא הנכפל, ומספר הפעמים הוא הכופל.
יש לי שלושה ילדים, ונתתי לכל אחד מהם דמי חנוכה בסך עשרה שקלים. כמה דמי חנוכה נתתי? תשובה:  \ 3\times 10=30. מספר הילדים הוא הנכפל, וגובה דמי חנוכה הוא הכופל.
החלטתי לתת דמי חנוכה בסך עשרה שקלים לכל ילד. כמה דמי חנוכה אתן כאשר יש לי שלושה ילדים?  \ 10\times 3=30. גובה דמי חנוכה הוא הנכפל, ומספר הילדים הוא הכופל.
משתי הדוגמאות האחרונות ניתן לראות שקביעת הכופל והנכפל תלויה בניסוח של השאלה, אך אינה משפיעה על התוצאה, שהרי פעולת הכפל היא קומוטטיבית.
ראו גם

עקרון הכפל
מכפלה וקטורית
מכפלה סקלרית
כפל מטריצות
מכפלה טנזורית
מכפלה קרטזית
מבחן בדיקה של מכפלות בעזרת סכום ספרות סופי
עצמות נפייר
סימנו של הכפל
המחשה חזותית של חוק הפילוג בפעולת הכפל
The Educated Monkey
צעצוע מכני ממתכת משנת 1918 לחישובי לוח הכפל.
לדוגמה: אצבעות הרגליים מצביעות על 4 כפול 9, בידיים רואים תוצאה 36.
מגפת הקורונה במלאווי

| --- | --- |
 במדינות או באזורים:  מלאווי מלאווי
 מקרי מוות:  2,686‏
 מקרי הדבקה:  88,728‏   • 391 מהם חולים פעילים     • 67 מתוכם במצב קשה
 הבריאו:  85,651‏ רענון נתונים
 
מגפת נגיף הקורונה התפרצה במלאווי ב -2 באפריל 2020.
רקע

ב-12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, במחוז חוביי, שבסין.
יחס ההרוגים במקרה של COVID-19 נמוך בהרבה מסארס בשנת 2003, אך ההעברה גדולה משמעותית.
ציר זמן

הנשיא פיטר מותריקה אישר את שלושת המקרים הראשונים במדינה של נגיף הקורונה ב־2 באפריל.
מקרה רביעי אושר ב -4 באפריל בו היה מעורב אדם שחזר לאחרונה מבריטניה.  מקרה חמישי כלל אישה ששבה מבריטניה והייתה בהסגר כמה שבועות קודם לכן.  מלאווי זיהתה עוד שלושה מקרים נוספים שהופכו את סך כל מנין הנדבקים לשמונה.
נכון ל-26 במאי יש במלאווי 101 מקרי הדבקה 4 מקרי מוות ו-37 מבריאים.
נכון לסוף ינואר 2021, ישנם במלאווי 540 מתים ו-20,830 מקרי הדבקה מתוכם הבריאו 7,005.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  Foundation, Thomson Reuters. "Malawi records first three cases of coronavirus". news.trust.org. נבדק ב-2020-05-16.
↑  "Malawi confirms three cases of coronavirus of coronavirus: President Mutharika calls for calm". NyasaTimes.com. 2 באפריל 2020. נבדק ב-2 באפריל 2020. {{cite web}}:  (עזרה)
↑  "Malawi records another Covid-19 patient, says Minister of Health". Nyasa Times.com. 4 באפריל 2020. נבדק ב-4 באפריל 2020. {{cite web}}:  (עזרה)
↑  "Malawi registers 5th COVID-19 case". FaceofMalawi.com. 6 באפריל 2020. נבדק ב-6 באפריל 2020. {{cite news}}:  (עזרה)
מחזור הגופרית

מחזור הגופרית הוא מחזור המלכד בו את מעבר הגופרית בטבע. חשיבותה של הגופרית היא לבניית שתי חומצות אמינו חיוניות, מתיונין וציסטאין, אשר מרכיבות חלבונים שונים. ישנו דמיון בין מחזור זה למחזור החנקן.
במהלך מסלול המחזור, הגופרית, אשר נמצאת בקרקע בעיקר בצורת תרכובות גופרתיות אי-אורגניות, נקלטת על ידי הצמחים ומשולבת בתרכובות אורגניות. לאחר מכן, תרכובות אלו עוברות הלאה במארג המזון. במהלך המעבר מתפרקות התרכובות האורגניות חזרה לתרכובות גופרתיות אי-אורגניות בהפרשות, אשר מפורקות על ידי חיידקים. כמו כן, לאחר תמותה של בעלי חיים או צמחים, המפרקים הופכים חזרה תרכובות אלו לתרכובות אי-אורגניות.
בנוסף, ישנם חיידקים אשר יודעים לבצע קיבוע לגופרית שנמצאת בתרכובות גזיות, בעיקר מימן גופרתי, אל הקרקע, בדומה לחיידקים המקבעים את החנקן במחזור החנקן, אך לעומת החיידקים המקבעים, ישנם חיידקים נוספים אשר מדללים את התרכובות הגופריתיות האי-אורגניות בקרקע.
ראו גם

מחזור החנקן
מחזור הפחמן
חיזור סולפט מיקרוביאלי